tomron87/hebrew-wikipedia-sentences-corpus huggingface dataset:
מרבית שירי האלבום הפכו לקלאסיקות בזמר העברי וזכו לחידושים רבים במהלך השנים, לא פעם בידי המבצעים עצמם.
בין השירים הבולטים באלבום: "אל תעברי לבד", "לילה בחוף אכזיב", "אהבת פועלי הבניין", "אם רק תבואי בחמש", "כשאור דולק" ו"אותך".
ב-1994 יצאה לראשונה גרסת דיסק של האלבום, ובה סדר שירים שונה מזה שהופיע באלבום המקורי.
בגרסת הדיסק הוחלפו שניים משירי האלבום המקורי, וימלט קין וחמסין, בשירים אחרים שהקליטה השלישייה במקור אך לא הופיעו באלבום, הצריף הישן ואותך.
רשימת השירים (תקליט מקורי, 1964)
רשימת השירים (גרסת תקליטור, 1994)
אריק איינשטיין – שירה, קולות
יהורם גאון – שירה, קולות
בני אמדורסקי – שירה, קלות
יצחק גרציאני – הנהלה מוזיקלית, ניצוח
"אהבה קטנה" הוא הסינגל השלישי של הזמרת שירי מימון, מתוך אלבום הבכורה שירי מימון.
השיר נכתב והולחן על ידי דור דניאל.
ברדיו לב המדינה הוא זכה לתואר "שיר השנה" לשנת 2005. לאחר יציאת הסינגל לרדיו הופץ בתקשורת שהסינגל הוא גרסה חדשה לשיר שיצא בעבר ובוצע על ידי טלי גיחון והיה ל"שיר השבוע", שנה לפני יציאת הגרסה של מימון כביכול, בתחנת הרדיו רדיו לב המדינה.
בפנייה של התקשורת לכותב ומלחין השיר דור דניאל ולתחנת הרדיו הוסבר שדניאל כתב את השיר עוד כשהיה בשירותו הצבאי ביחד עם גיחון ונתן לה להקליט אותו כסקיצה.
גיחון לאחר סיום שירותה הצבאי פתחה במסע יחסי ציבור וחילקה את השיר לתחנות רדיו שונות וכך הגיעה להשמעה ברדיו "לב המדינה".
דניאל לא ידע על יחסי הציבור ולכן לא הבין איך הסקיצה זכתה להשמעה ברדיו כאשר השיר היה כבר אצל מימון.
השיר מדבר על בחורה בעלת ביטחון עצמי לעומת מה שהרגישה קודם לפני שנפרדה מבחור שאהבה.
המכשולים שעברה ביחד עם בן זוגה גרמו לה לחשוב למה צריך לאהוב ולמה זה טוב, הרי בן זוגה לא רוצה ביחסים קרובים איתה, אלא ביחסים פתוחים הכוללים פחות נאמנות וזה לא מה שהבחורה רוצה.
גם אחריי הפרידה כשהיא לבד, היא לא מפסיקה לחשוב עליו ולאהוב אותו.
השורה "מסך ההתעלמות שלא הורג אותך, הוא מחשל אותך" היא פרפרזה על האמירה "מה שלא הורג אותי מחשל אותי" של פרידריך ניטשה.
לשיר צולם קליפ מבוים וזכה להיות במקום הראשון במצעד "המבוקשים" יותר משבוע.
הקליפ היה במקום הראשון שבועיים ברציפות במצעד הקליפים ב-MTV בתוכנית "WORLD CHART EXPRESS" של אירופה, ואחר כך התמקם במקום הרביעי.
מצעדמיקוםרדיו לב המדינה#1ynet#4רדיו אמצע הדרך#5רשת ג'#11גלגלצ#11
הפקה ועיבוד: אייל ליאון קצב, בועז וולף
גיטרוה חשמלית, קלידים, תכנות: בועז וולף
קולות: ניר גבה, מומי לוי
אהבה ראשונה הוא אלבום הבכורה של הזמר דודו אהרון, שיצא לאור בנובמבר 2007. דודו אהרון כתב את רוב השירים באלבום.
הסינגל הראשון שיצא לרדיו, "היחידה שלי" שכתב צולי זכאי ללחן של שי ראובני, הפך ללהיט בתחנות הרדיו, ובסלולרי זכה מעל ל-40 אלף הורדות סלולריות.
כחצי שנה לאחר הוצאת הסינגל, הוציא אהרון שני סינגלים שכתב והלחין בעצמו, "מרגיש כמו מלך" ו"אהבה ראשונה", שהפכו גם הם ללהיטים.
שניים משירי האלבום כתב אהרון בשיתוף פעולה עם הזמר משה פרץ.
האלבום כולל גם גרסה חדשה לשיר של להקת משינה, "הכוכבים דולקים על אש קטנה".
הכוכבים דולקים על אש קטנה
אהבה לשלושה תפוזים היא אופרה קומית, שהולחנה בשנת 1919 על ידי המלחין סרגיי פרוקופייב (אופוס 33), לפי ליברית, המבוסס על המחזה מאת קרלו גוצי: L'Amore delle tre melarance.
האופרה נכתבה בעקבות הזמנה בשנת 1918, במהלך ביקורו המוצלח של פרוקופייב בארצות הברית.
במהלך סדרת הקונצרטים אשר ניצח עליה בשיקגו, ואשר זכתה להצלחה רבה, פנה לפרוקופייב מנהל איגוד האופרה של שיקגו, קלאופונה קאמפאניני וביקש ממנו לכתוב אופרה.
פרוקופייב השתמש בליברית המבוסס על מחזהו של גוצי, ואשר החל לעבוד עליו עוד קודם לכן, במהלך המסע לאמריקה.
מחזהו של גוצי עצמו היה מבוסס על סיפור מאת ג'אמפבטיסטה באזילה באותו שם.
הליברית בה עשה פרוקופייב שימוש עובדה מתוך התרגום של וסוולוד מירהולד לרוסית של מחזהו של גוצי, וכללה את כל יסודותיה של הקומדיה דל ארטה אך גם מעט יסודות סוריאליסטיים.
מאחר שפרוקופייב ידע אנגלית מועטה, ומאחר ולא ניתן היה להציג אופרה רוסית בארצות הברית, נכתבה האופרה בצרפתית.
הופעת הבכורה של האופרה נערכה ב-30 בדצמבר 1921, בניצוחו של פרוקופייב עצמו, בבית האופרה בשיקגו (Chicago Civic Opera).
מצדדיה של הטרגדיה, מצדדיה של הקומדיה, מצדדיה של הדרמה הלירית ומצדדיה של הפארסה מתווכחים ביניהם איזה אופרה הם רוצים לראות עוד בטרם עולה המסך על הבמה (לרוב הם יושבים במושבי הקהל).
הבדחנים מגיעים ומספרים להם כי הם יראו את האופרה "אהבה לשלושה תפוזים" העונה על דרישות כולם.
מלך התלתן ויועצו פאנטאלונה מצרים על מחלתו של הנסיך, הנובעת מקריאה רבה מדי של שירה טרגית.
הרופאים סבורים שהנסיך היפוכונדר וכי יוכל להרפא ממחלתו רק באמצעות צחוק.
פאנטאלונה מזמין את ליצן החצר טרופאלדינו ואת ראש הממשלה ליאנדרו לארגן בידור עבור הנסיך.
המכשף טקליו התומך במלך, והמכשפה פאטה מורגנה, התומכת בליאנדרו משחקים בקלפים לראות מי ינצח.
טקליו מפסיד שלוש פעמים ברציפות ולכן מתקדמת תוכניתם של ליאנדרו וקלאריצ'ה (אחייניתו של המלך) לרצוח את הנסיך על מנת שקלאריצ'ה תוכל לרשת את כס המלוכה.
מצדדי הטרגדיה שמחים על התקדמות העלילה.
המשרתת סמראלדינה מגלה כי היא משרתת את פאטה מורגנה, וכי היא תתמוך בליאנדרו.
כל הניסיונות להצחיק את הנסיך נכשלו (על אף קריאות העידוד של מצדדי הקומדיה), עד שבטעות טרופאלדינו מפיל את פאטה מורגנה, וגורם לה להראות את תחתוניה.
הנסיך צוחק מזה, וכך גם כל הנוכחים (למעט ליאנדרו וקלאריצ'ה), והמכשפה מקללת אותו שיאהב מאותו רגע שלושה תפוזים.
הנסיך שהבריא יוצא עם טרופאלדינו לחפש את שלושת התפוזים.
טקליו מגלה לנסיך ולטרופאלדינו את מיקום שלושת התפוזים ואומר להם כי עליהם להביא עימם מים למקרה בו ימצאו את התפוזים.
בנוסף, הוא נותן לטרופאלדינו סרט קסום על מנת לפתות את הטבח הענק השומר על שלושת התפוזים המצויים בארמונה של המכשפה קראונטה.
השד פארפארלו יוצר רוח המעיפה אותם אל הארמון.
טרופאלדינו משתמש בסרט להסיח את דעתו של הענק והנסיך גונב את שלושת התפוזים ולוקח אותם עמו אל המדבר.
בשעה שהנסיך נרדם, טרופאלדינו פותח שנים מהתפוזים ומוצא בתוכם שתי נסיכות המתות מצמא לאחר פתיחת התפוז.
הבדחנים נותנים לנסיך, שהתעורר, מים, על מנת להציל את הנסיכה השלישית, נינטה.
הנסיך ונינטה מתאהבים, והוא הולך לחפש בגדים עבור הנסיכה.
בהיעדרו הופכת פאטה מורגנה את הנסיכה לחולדה ענקית, ונותנת לסמראלדינה את מראיה של הנסיכה.
כולם שבים לארמון המלך, בו לוחצים על הנסיך להתחתן עם הנסיכה (שהיא סמראלדינה המחופשת).
טקליו ופאטה מורגנה נפגשים, כל אחד מאשים את השני במרמה.
הבדחנים מופיעים וחוטפים את פאטה מורגנה, ובהיעדרה טקליו מחזיר את נינטה לצורתה הטבעית.
ליאנדרו וקלריצ'ה נידונים למוות אולם פאטה מורגנה מצילה אותם ומבריחה אותם באמצעות פתח ברצפת הבמה.
האופרה מסתיימת בחתונת הנסיך והנסיכה.
בפעמים הראשונות בו הוצגה לא זכתה האופרה להצלחה רבה, והמבקרים ביקרו אותה על כך שאינה מצליחה.
לימים זכתה האופרה להצלחה והוצגה בבתי אופרה רבים ברחבי העולם.
מארש שלושת התפוזים הוא הידוע שבקטעי האופרה.
מארש זה שימש כמוזיקת הפתיחה של תוכניתה של רשת CBS "The FBI in Peace and War" ששודרה בין השנים 1944–1958.
סוויטה מתוך "אהבה לשלושת התפוזים", אופוס 33bis
פרוקופייב יצר סוויטה קונצרטית מתוך האופרה, שאורכה כ-20 דקות ובה 6 פרקים:
הקוסם טקליו והמכשפה פאטה מורגנה משחקים קלפים
אהבה מלידה היא סדרת טלוויזיה עטורת פרסים (זוכת פרסי המכון האוסטרלי לקולנוע ופרס ה"אמי" האוסטרלי), דרמה קומית טלוויזיונית אוסטרלית שהוקרנה לראשונה ב-15 באוגוסט 2010 ,בישראל משודרת ב HOT3.
העלילה מתרחשת בפיצרוי, מלבורן, מתרכזת סביב נינה פראודמן (אשר קדי, "הדרך לאהוב") בת ה-30, רופאה מיילדת ובני משפחתה, הם מנווטים בכאוס של חיים מודרניים.
הסדרה משלבת דרמת נרטיב קונבנציונלי עם פלאשבקים, אנימציה גרפית ורצפי פנטזיה.
הקריירה שלה מלאה בהפתעות, בעלה לשעבר מנסה להוכיח את אהבתו האינסופית אליה; למשפחה שלה לא חסרים מצבי חירום; ונינה היא מסוג האנשים שכולם פונים אליהם לעזרה ברגעי המשבר שלהם.
בזמן שהיא מתכננת את דרכה במערבולות של משפחת פראודמן, נינה לחלוטין סוטה מהמסלול כשהיא פוגשת בקולגה חדש לעבודה, כריס הבל (דון האני), רופא ילדים שרק הגיע למלבורן.
למרות הניצוץ הבלתי ניתן להכחשה ביניהם, לכריס יש עבר שעלול להרוס את תקוותיה של נינה.
בילי פראודמן (קאט סטיוארט) היא אחותה הגדולה והמרדנית של נינה, שעובדת כמתמחה בעסק הנדל"ן של אביהן.
כעת, היא נחושה לשים את עברה הפרוע מאחור ולעשות משהו גדול בחייה, אך היא מתקשה לשכנע את בן-זוגה הלא יציב מיק (אדי פרפקט) לעשות צעד דומה.
שרי (דבורה מיילמן, "ארוכה הדרך הביתה") המבריקה והנמרצת היא חברתה הטובה של נינה.
שרי, שעבדה עד לאחרונה כאחות, מחליטה להצטרף לצוות הרפואי של ספינת שיט, וחוזרת ליבשה ולחייה של נינה רגע לפני שהיא יולדת וחווה מהפך אדיר.
הסדרה עוקבת אחר הרפתקאותיהם של בני משפחת פראודמן והסובבים אותם, במסע אחר אהבה, סיפוק ואיזון בחיים המודרניים, ובוחנת את הברכות והקללות שמגיעות בחיי המשפחה, שהולכת לעבור צעדים לא צפויים בחיי היומיום שלה.
לצדה של קאדי, מככבים בסדרה קאט סטיוארט, דון האני, ג'יי ראיין, דבורה מיילמן, אדי פרפקט, לינדה קרופר ("דג קטן"), ריצ'רד דייוויס, ג'ון ווטרס ומתיו לנווז.
דברה אוסוולד כתבה את הסדרה עם ג'ון אדוארדס ואימוגן בנקס.
הסדרה הופקה על ידי חברת ההפקות העצמאית הגדולה באוסטרליה, Southern Star Group.
אהבה מלידה נולדה במקור כסרט טלוויזיה בן שעתיים, אבל לאחר שמנהלי הטלוויזיה התרשמו מאיכותה, פוצלה לסדרה בת 13 פרקים.
שידוריה של העונה השנייה החלו ביום 16 במאי 2011, עם פרק בכורה כפול.
אהבה נכזבת (או אהבה חד-צדדית) היא אהבה שאינה הדדית באופן גלוי, או אהבה שלא נתפסת באופן שווה אצל שני הצדדים.
מצב זה יכול לקרות כאשר אחד מהצדדים אינו מודע לרגשות של הצד השני כלפיו, או כאשר הוא מודע אך הוא עצמו לא מרגיש כך כלפי הצד המאוהב.
במילון ובסטר, אהבה נכזבת מוגדרת "אהבה שאינה הדדית".
מילון רב-מילים מגדיר אהבה נכזבת: "אהבה חד-צדדית לאדם אחר שלא נענתה וסופה אכזבה ושברון לב".
במצבים של אהבה נכזבת, כשאדם מתאהב באחר וזה לא נענה לו, האהבה לא מתרחשת במציאות אלא נשארת בלבו של האוהב ברמת המשאלות, הצרכים והפנטזיות.
אהבה זו לעיתים מבוססת על כזב נפשי.
כיוון שאין קשר אמיתי רומנטי מציאותי במסגרתו מעמיקה ההיכרות של בני הזוג, וכך העוצמה הראשונית של תקופת ההתאהבות לא נשחקת.
כתוצאה מכך, באופן פרדוקסלי הזמן שחולף לא בהכרח יחליש את הפנטזיה ואת עוצמתה של האהבה הנכזבת.
כך, גם לאחר תקופה ארוכה יחסית, הריגוש סביב אובייקט האהבה עדיין קיים וההתאוששות וההתפכחות ממנו קשות.
מצב נפשי זה יכול להתקיים כאשר אדם אחד מתאהב באחר, בעוד שהשני לא נענה לו, או שאינו מודע לרגשות שחש כלפיו הראשון.
למרות זאת, לא כל אהבה חד-צדדית היא בהכרח אהבה נכזבת.
כאשר מסתבר לאוהב כי אהבתו היא נכזבת, הוא במקרים מסוימים צפוי לחוות תחושות כואבות מאוד, פגיעה בערכו העצמי, אכזבה מצד אחד ובושה מצד שני, ותחושות של חוסר אונים; במקרים קיצוניים אהבה כזו יכולה לגרום גם להתפתחות דיכאון קליני.
כאשר קיימת נטייה מוקדמת של בעיה רגשית, אהבה נכזבת עלולה להביא את האוהב הנכזב למעשים נואשים כהתאבדות או פשיעה.
כמו כן, היא עלולה להחמיר את מחלת הנפש הקיימת.
לדברי רוי באומייסטר, מה שהופך את הגבר או האישה לנחשקים הוא תערובת מורכבת ואישית של איכויות ותכונות רבות.
את ההתאהבות במישהו שהוא לכאורה הרבה יותר נחשק מהאוהב עצמו (בין אם זה בגלל יופי גופני או תכונות כמו קסם, אינטליגנציה, מעמד ועוד) באומייסטר מכנה סוג של חוסר התאמה, "נטייה ליפול לאהבה נכזבת" וטוען שמערכות יחסים כאלו דינן כישלון.
על פי כמה פסיכולוגים, לניגודים יש נטייה להימשך זה לזה, אך לא ניתן למשוך את אלו שערכיהם המוסריים שונים מהותית משלך.אהבה אפלטונית מספקת קרקע פורייה לאהבה נכזבת.
מושא האהבה הנכזבת יכול להיות חבר או מכר, מישהו שנתקלים בו בקביעות במקומות מסוימים, במסגרות שונות כמו מקומות עבודה, בית ספר או במסגרת פעילויות אחרות בהן מעורבות קבוצות גדולות של אנשים.
המגע השגרתי והיומיומי עלול ליצור סיטואציה מביכה בה הצד המאוהב מתקשה לבטא את רגשותיו האמיתיים, מחשש שגילוי רגשות עשוי לגרור דחייה, לגרום למבוכה או לסיים את כל התקשורת עם הצד השני, מכיוון שמערכת יחסים רומנטית עשויה לא לעלות בקנה אחד עם הסגנון התקשורתי הקיים.
חוסר היכולת של הצד המאוהב לבטא את רגשותיו עלול להוביל לרגשות שליליים כמו דיכאון, דימוי עצמי נמוך, חרדה ושינויים מהירים במצב הרוח בין דיכאון לאופוריה.
בתרבות הפופולרית לרוב נראה הייצוגים של הצד המאוהב ולא של הצד שלא מעוניין.
יש שני צדדים רעים באהבה נכזבת, אך רק אחד נעשה מוכר בתרבותנו.
מחקרים מראים כי גם מושאי אהבה נכזבת מפתחים מגוון רגשות שליליים בדומה לאלו של הצד המאוהב, למשל חרדה, תסכול ואשמה.
כפי שציין זיגמונד פרויד, "כשאישה תובעת אהבה, דחייה וסירוב הוא חלק מציק שהגבר צריך להפגין".
פרויד הבדיל באחד ממאמריו הקלאסיים בין אבל לבין דיכאון: אבל הוא תהליך, והוא תגובה נורמלית לאובדן: מוות של אדם קרוב, פרידה מאדם אהוב ואפילו מעבר דירה או מקום עבודה.
בסיום התהליך, המתאבל מתאושש ושב לתפקוד תקין.
לעומת זאת, אדם הסובל מדיכאון לא מצליח להתאושש בכוחות עצמו.
האנרגיה הנפשית שהשקיע באדם הקרוב שאבד, חוזרת לתוך העצמי.
היא אינה מוצאת פורקן ומנוחה, אלא מתקיפה מבפנים את האדם המדוכא, ופוגעת בצורה דרמטית ביכולת שלו לתפקד ולהשתקם.
כך האוהב הסובל עובר תהליך של אבל.
אהבה נכזבת היא נושא נפוץ בתרבות הפופולרית.
סרטים, ספרים ושירים רבים מציגים את ההתמדה של המאהב כמשתלמת, כאשר הצד השני בסופו של דבר מתעשת ומתרצה להיענות לאהבה.
סופו של תסריט זה עשוי להקל על ההבנה מדוע מי שסובל מאהבה נכזבת בכל זאת נמשך לצד שדוחה אותו.
בשיר העממי הוולשי המסורתי Cariad Cywir, הגיבור דווקא שמח באהבתו הנכזבת אף על פי שהוא סופג התעלמויות ממושכות ברצף.
עם זאת, היו גם תיאורים אחרים שבהם המאהב הנכזב מתאבד, כמו ברומן המוקדם של גתה "ייסורי ורתר הצעיר" או בבלדה עממית מסורתית שמקורה באיים הבריטיים I Once Loved a Lass.
ברומן של מרגרט מיטשל משנת 1936, "חלף עם הרוח" הדמות הראשית סקרלט אוהרה חווה אהבה נכזבת כלפי אשלי ווילקס.
בשירו של בילי בראג The Saturday Boy, הגיבור הצעיר מחפש את המילה "נכזב" במילון כשהוא במצב של אהבה נכזבת.
עוד דוגמה בולטת לאהבה נכזבת בשירים הוא שירו של פרנק אושן, Bad Religion.
בקומיקס פינאטס יש מספר דמויות שונות המעורבות במערכות יחסים נכזבות.
הסופר צ'ארלס שולץ אמר בהתייחס לשפע האהבה הנכזבת בסדרה, שהוא לא יודע מדוע יש כל כך הרבה אהבה נכזבת, אבל זה משהו שכולם יכולים למצוא את עצמם בו ולהזדהות עם הנושא.
בעקבות חוויותיו האמיתיות עם מוד גון, בפיתול נוסף, כתב המחבר ויליאם בטלר ייטס על אלו ש"קראתי/ כל מה שרמזתי מאותו דבר מפלצתי / אהבה חזרה ועם זאת נכזבת".
פיפין, מרסל פרוסט טען ש"האהבה היחידה המוצלחת (בת-קיימא) היא אהבה נכזבת".
לדברי פיפין, לפעמים 'אהבה נכזבת...
הפעלה של מצב נתון כמו מצב המודרנה עצמה'.
דוגמאות לאהבה נכזבת כוללות את הסופר הצרפתי סטנדל, הסופר והמשורר הדני הנס כריסטיאן אנדרסן, והסופר והמשורר הגרמני יוהאן וולפגנג פון גתה.
השיר "נכון את יפה" של אפרים שמיר נכתב בעקבות אהבה נכזבת לירדנה ארזי.
במהלך שירותו הצבאי בלהקת הנח"ל פגש שמיר את ירדנה ארזי: "היא הייתה באמת יפהפייה מדהימה.
היה לה יופי שמכניע כל התנגדות".
לאחר שארזי התחתנה עם עמוס טלשיר, גם הוא מלהקת הנח"ל, שמיר כתב את השיר "נכון את יפה" כנקמה פואטית.
השיר הפך לידוע ובעבר ארזי אמרה שהשיר "רבץ עליה כמו קללה".
השיר "עטור מצחך" שנכתב על ידי המשורר אברהם חלפי מבוסס על אהבתו של המשורר לזהבה ברלינסקי, אשת חברה תל אביבית ורעייתו של השחקן זאב ברלינסקי, שחלפי היה חברם.
חלפי התאהב בברלינסקי וכתב לה את השיר - על אף שלא מימש את אהבתו.
בראיון בחדשות 10 הציגו חברי המשפחה את תמונותיה של ברלינסקי ואת המצבה שלה בבית העלמין האזרחי מנוחה נכונה כפר סבא, שעליה חרטו לפי בקשתה את מילות השיר.
השיר של הפזמונאי דודו ברק, "אהבת איתמר בן אב"י", מתאר את פרשת סיפור אהבתו של איתמר בן אב"י ללאה אבושדיד.
אבושדיד הייתה בת למשפחה עשירה ומיוחסת מעדת המערבים, חלק מהיישוב הספרדי הישן, בן-אב"י התאהב בה בגיל 26 והיא עודנה נערה, ולמרות אהבתה לו, לא העזה להמרות את פי אמהּ, שהתנגדה לנישואים בין השניים.
הסיבה להתנגדות לשידוך הייתה בעיקר בגלל מוצאו של בן-אב"י, שהיה אשכנזי ממשפחה ענייה ולא ספרדי טהור, ובגלל אופיו הסוער.
בסופו של דבר השניים נישאו והקימו משפחה.
מספר שירים של רחל המשוררת עוסקים באהבתה לזלמן שזר.
רחל הקדישה לו שלושה משיריה מפורשות, אף שנהוג לחשוב כי שירים נוספים נכתבו אודותיו.
השיר "גן נעול", שהוקדש לו, מבטא את כאבה לנוכח חוסר נכונותו של שזר לעזור לה.
את השיר היא מקדישה ל"זר" שמהווה אנגרמה על ראשי תיבות שמו הקודם של שז"ר (זלמן רובשוב) ומבטא את התנהגותו אליה.
גם שירים לילדים מתייחסים לנושא, כמו למשל השיר "דָּנִי גִבּוֹר" של מרים ילן-שטקליס.
בסרט חולה אהבה בשיכון ג' גיבור הסרט ויקטור מתאהב במיכאלה: שחקנית שעוברת לגור בשכונה עם בן זוגה.
ויקטור מחזר אחריה אך למרות אהבתו היא לא מחזירה לו אהבה ואף דוחה אותו מעליה.
כשויקטור מפסיק בחיזוריו ומתחיל להטריד את מיכאלה חייו של ויקטור סופגים מפנה, שלאחריו הוא מבין שאין לו סיכוי שמיכאלה תאהב אותו, עד שהוא מתחיל להשתגע.
בסרט איים אבודים שעלילתו מתרחשת בתחילת שנות השמונים, גיבורי הסרט, שני בנים תאומים הלא-זהים, מתאהבים באותה נערה ונקלעים למירוץ אחר לבה, ואחד מהם כושל אל מותו המוקדם על פי הבמאי רשף לוי, עלילת הסרט מבוססת בחופשיות על חוויות אישיות שלו ושל משפחתו מרובת הילדים.
בסרט אסקימו לימון בנצי מאוהב בנילי אהבה נכזבת.
לכיתתו של בנצי (יפתח קצור) מצטרפת נילי (ענת עצמון), והוא מתאהב בה.
בסופו של הסרט בנצי מתוודה על אהבתו לנילי והם מתנשקים.
היא מזמינה אותו ליום הולדתה שיערך ביום שישי הקרוב והוא מאשר את הגעתו.
בנצי קונה לה תליון יקר שעליו כתוב "לנילי באהבה" אך כשהוא מגיע אל המסיבה, הוא רואה את נילי מתחבקת עם חברו הטוב מומו.
נילי ומומו מבחינים בבנצי ההמום, אך הוא, במקום לשאול מה קרה, יוצא מהמסיבה לצלילי השיר Mr.
על פי ד"ר דן ערב, חוקר תרבות בבית הספר לתקשורת במכללה למינהל: (...) "מול הווה מדמם, הנוסטלגיה במקרה הזה היוותה ממתק סכריני.
אומנם מר–מתוק בשל האהבה הנכזבת שבסרט, אבל הסך הכל היה מתקתק ומענג.
אנשים היו זקוקים לסרט הזה כמנחם וכאסקפיסטי".
בספר שרה, גיבורת ניל"י, שעלילתו משלבת בין פעילותה של שרה אהרונסון במחתרת לחייה האישיים, למשל היכרותה עם אבשלום פיינברג, יש ביטוי לאהבה הלא ממומשת של השניים.
בספר "מקום אחר ועיר זרה" של מאיה ערד יש עיסוק בשאלות הקשורות ל"מהות הישראליות", "עליה מול הגירה", וגם אהבה נכזבת.
גיבורת הספר מתאהבת בחייל מבוגר, עולה חדש מקנדה, מגלה לראשונה את ייסורי האהבה.
הספר נבחר על ידי ידיעות אחרונות לאחד מעשרת ספרי העשור 2000–2010 ועובד בידי אלדד זיו ואלון אולארצ'יק למחזה בתיאטרון הקאמרי.
אהבה נכזבת תוארה כאצילית, הכוללת בתוכה חוסר אנוכיות ונכונות סטואית לקבל סבל.
תיאורים ספרותיים ואמנותיים של אהבה נכזבת בתרבות הפופולרית עשויים להיתלות על הנחות של פערי מעמדות ופערים חברתיים שיש להם בעידן זה פחות רלוונטיות בחברות ותרבויות מערביות, דמוקרטיות עם ניידות חברתית גבוהה יחסית וקודים פחות נוקשים של נאמנות מינית.
עם זאת, התיעוד הספרותי מצביע על מידה של אופוריה בתחושות הקשורות באהבה נכזבת, שיש לה גם את היתרון בכך שהיא אינה נושאת בכובד האחריות שיש ביחסים הדדיים: ללא ספק, "דחייה, גם אם אמיתית וגם אם לא, עשויה להוות את הזרז ליצירה מעוררת השראה...
אריק ברן טען כי "הגבר האהוב על ידי אישה הוא אכן בר מזל, אך מי שמקנא בו הוא מי שאוהב, מעט ככל שיהיה בתמורה.
כמו שהמבט שדנטה נותן בביאטריס כל כך הרבה יותר עמוק מאשר המבט שבקושי מעיפה בו בחזרה ביאטריס, שפשוט עוברת לידו בבוז לכאורה".
המשורר הרומי מהמאה ה-1 לפנה"ס אובידיוס ברמדיה אמוריס שלו "(...) עצות כיצד להתגבר על אהבה נכזבת או בלתי הולמת.
הפתרונות המוצעים כוללים מסעות, התנזרות מוחלטת ממשקאות אלכוהוליים, עיסוקים פסטורליים, ולמרבה האירוניה, גם הימנעות משירי אהבה".
אהבה צעירה הוא הסרט השביעי בסדרת סרטי הקולנוע אסקימו לימון.
את הסרט ביים וולטר באנרט.
הסרט (שהופץ בישראל בגרסה מדובבת לעברית בבימויה של שפרירה זכאי), מכר 530,211 כרטיסים בגרמניה המערבית.
יודל'ה מזמין את חבריו, בנצי ומומו, לנסוע בקאדילק של אביו בשעה שזה נמצא בחוץ לארץ.
לאחר שהשלושה הורסים את המכונית בתאונה, ומשום שאין להם מספיק כסף כדי לתקן אותה לפני שהאב יגלה, הם מתחילים לעבוד בבית מלון.
בנצי מגלה שסמדי, חברתו לשעבר, מתאכסנת במלון עם הוריה, ומנסה לכבוש את לבה מחדש.
חבריו, מצדם, מנסים לכבוש את התיירות הרבות המגיעות לשם – כמיטב המסורת של סרטי הסדרה.
סיביל ראוך (אישה עם כלב)
גרגורי טל (בעלה של האישה עם הכלב)
איגור בוריסוב (טבח / איש עם כסא נוח)
ארמנדו ביסמוט (בעל המכונית בה יודל'ה מתנגש)
אהבה עיוורת הייתה תוכנית מציאות ישראלית העוסקת בשידוכים והיכרויות בהנחיית סיוון קליין.
התוכנית שודרה החל מ-7 באוגוסט עד 28 באוגוסט 2016 בערוץ 10.
לאחר שידור הפרק הראשון, הוחלט שהתוכנית לא תמשיך לעונה שנייה והיא הסתיימה לאחר עונה אחת בלבד.
רווקה צופה יום שלם בחיים של גברים שנבחרו במיוחד לה, מבלי שהיא רואה אותם, על ידי מצלמת וידאו המחוברת לגופם.
היא מנהלת עם כל אחד מהם מספר דייטים קצרים לסירוגין, דרך המסך.
בסוף היום היא צריכה להחליט מי הגבר שכבש את לבה.
את ההחלטה היא צריכה להודיע בסוף היום מול שלושת הגברים בלי שהיא יודעת מי הגבר שבחרה ואיך הוא נראה.
לאחר הבחירה, היא תמשיך איתו לארוחת ערב רומנטית אם היא מרוצה מהמראה שלו.
סמדר שילוני מאתר "ynet" ביקרה את פורמט התוכנית: .
אביעד קדרון מאתר "וואלה!" נתן לתוכנית ביקורת צוננת: .
אהבותיה של שלמבו הוא סרט איטלקי המבוסס על "שלמבו", ספרו הקלאסי של גוסטב פלובר.
הסרט עוקב אחר מהלכה של מלחמת שכירי החרב.
מלחמה זו פרצה כאשר בעקבות המלחמה הפונית הראשונה, נותרו עשרות אלפי שכירי חרב אשר לחמו בצבא קרתגו ללא תעסוקה.
ממשלת קרתגו סרבה לשלם להם את שכרם, ובתגובה הם התמרדו.
הסרט מתמקד במנהיג המרד, מאתוס, אשר מתאהב בשלמבו, בתו של המצביא הקרתגי חמלקרת ברקה.
כדי להעלות את המורל של אנשיו, וגם כדי לראות את שלמבו שוב, מאתוס מתגנב לקרתגו וגונב צעיף המקודש לאלה תנת.
כדי להחזיר את הצעיף, נאלצת שלמבו להגיע אל מחנה המורדים ולתנות אהבים עם מאתוס.
לאחר מכן מובסים המורדים בידי חמלקרת, אשר מעניק את ידה של בתו למצביא הנומידי נארוואס.
מאתוס מוצא להורג בעינויים ברחובות קרתגו, ורק כעת מבינה שלמבו שגם היא אוהבת אותו.
אהבה מוסיקה (מוכר כאהבה, מוזיקה) הוא אלבום הבכורה של הזמרת-יוצרת הישראלית דיקלה.
האלבום יצא לאור ב-1 באפריל 2000, בהוצאת חברת התקליטים הד ארצי.
את האלבום הקליטה דיקלה בין 1999–2000. מתוך האלבום יצאו חמישה סינגלים: "בוקר טוב", "בוחרת להיות", "אהבה מוסיקה", "אהבתך" ו"תבלינים".
עם צאתו זכה האלבום לביקורות חיוביות, ואף הוכתר על ידי "ידיעות אחרונות" כאחד מחמשת האלבומים הטובים ביותר של שנת 2001.
את האלבום הפיק המוזיקאי רן שם טוב, כמו גם את אלבומה השני, עולם.
כל שירי האלבום נכתבו על ידי דיקלה ומשה לוי, והולחנו על ידי אותם השניים גם כן.
האלבום מכיל בתוכו שירים בסגנון המוזיקה הערבית, ביחד עם הסגנון הים תיכוני.
בעקבות צאתו של האלבום, הוזמנה דיקלה להופיע בפסטיבל לינקולן סנטר, שהתקיים בניו יורק ב-17 ביולי 2000. דיקלה פתחה את הפסטיבל במופע משותף שהתקיים ביחד עם הזמרת האלג'יראית סועאד מאסי.
לצדה של דיקלה הופיעו המוזיקאים רן שם טוב, יונתן לוי, דדי סעדי, נועה וקס וגיא יונה.
בשנת 2018 נכלל האלבום ברשימת 70 האלבומים הישראליים הטובים ביותר בכל הזמנים שערכו "ישראל היום".
בנוסף לכך, נכלל האלבום גם ברשימת 70 האלבומים הישראליים הטובים ביותר בכל הזמנים, שאותו בחר הקהל הישראלי לפי הצבעה שנערכה תחת חסותם של "ישראל היום".
"בוקר טוב" - יצא לאור ב-13 באוגוסט 2000, כסינגל הראשון מתוך האלבום.
את השיר כתבו והלחינו דיקלה ומשה לוי, והוא הגיע בשיאו למקום העשירי במצעד של רשת ג', והיה לראשון של דיקלה שעשה זאת.
השיר הפך לאחד מהשירים המזוהים ביותר עם הזמרת.
"בוחרת להיות" - יצא לאור בספטמבר 2000, כסינגל השני מתוך האלבום.
את השיר כתבו והלחינו דיקלה ומשה לוי, והוא היה לסינגל היחידי שלא הצליח להיכנס אל "הפינה לשיפוטכם" של רשת ג', וכך גם למצעד.
לשיר צולם וידאו קליפ מלא, אשר מציג בתוכו את דיקלה הולכת ברחבי ארץ ישראל.
"אהבה מוסיקה" - יצא לאור ב-24 בספטמבר 2000, כסינגל השלישי מתוך האלבום, והיווה לשיר הנושא מתוך האלבום.
בדומה לשני הסינגלים הקודמים, את השיר כתבו והלחינו דיקלה ומשה לוי, והוא הצליח להיכנס ל"הפינה לשיפוטכם", של רשת ג', אך לא הצליח להיכנס למצעד עצמו.
"אהבתך" - יצא לאור ב-11 בנובמבר 2000, כסינגל הרביעי מתוך האלבום.
השיר נכתב על ידי דיקלה ומשה לוי, והצליח להיכנס ל"הפינה לשיפוטכם", של רשת ג', אך לא הצליח להיכנס למצעד עצמו.
"תבלינים" - יצא לאור ב-22 בדצמבר 2000, כסינגל החמישי והאחרון מתוך האלבום.
השיר נכתב על ידי דיקלה ומשה לוי גם הוא, והצליח בשיאו להגיע למקום ה-23 במצעד של רשת ג', חודש לאחר צאתו.
על השיר דיברה דיקלה בראיון שנערך עם העיתון הישראלי הארץ, שם גם דיברה על "בוקר טוב".
אהבה ראשונה הוא סרט דרמה ישראלי בבימוי עוזי פרס, עם גילה אלמגור, אורי לוי, חנן גולדבלט ודבי הס בתפקידים הראשיים.
בערב שבו חוגגת משפחתה של זיוה (גילה אלמגור) את יום־הולדתה הארבעים, מתדפק על הדלת יצחק (חנן גולדבלט) עם זר פרחים לכבוד המאורע.
יצחק, איש הקיבוץ, היה אהבתה הראשונה של זיוה 20 שנה קודם.
משה, בעלה של זיוה (אורי לוי) מזמין אותו ללון, וליאורה הבת של זיוה ומשה (דבי הס) מתאהבת במאהבה לשעבר של האם.
שחקןתפקיד גילה אלמגור זיווה יפתח קצור אייל חני נחמיאס חנן גולדבלט יצחק דבי הס ליאורה אורי לוי משה
אהבה ממבט שני הוא סרט קומדיה צרפתי משנת 2019 בבימויו של הוגו ג'לין.
רפאל (פרנסואה סיביל) הוא תלמיד בית ספר תיכון שכותב רומן מדע בדיוני על דמות בשם זולטאן במהלך השיעורים, אך לא מעז להראות אותו לאיש.
יום אחד הוא מתאהב באוליביה (ג'וזפין ג'אפי), תלמידה אחרת באותו בית הספר, שהיא פסנתרנית מחוננת ומבטיחה.
רפאל משכתב את הרומן שלו, ומשלב בו דמות חדשה המבוססת על אוליביה, בשם שאדו.
בעזרתה ובתמיכתה של אוליביה, רפאל הופך לסופר מדע בדיוני מפורסם.
השניים מתחתנים, אך בחלוף 10 שנים מאז שהכירו לראשונה, רפאל ואוליביה מתרחקים זה מזו, בין השאר על רקע העובדה שאוליביה זונחת את הקריירה המוזיקלית שלה לטובת זו של רפאל (בזמן שהוא מתעלם ממנה), והופכת למורה פרטית למוזיקה.
לילה אחד, פורץ ויכוח בין רפאל לבין אוליביה.
רפאל הכועס מסיים את כתיבת רומן ההמשך שלו, שבסופו הוא הורג את שאדו, הדמות המבוססת על אוליביה.
באותו לילה, יורד שלג כבד על פריז ורפאל יוצא לשתות משקה אלכוהולי בבר.
למחרת הבוקר, רפאל מוצא עצמו בעולם מקביל, שבו מעולם לא פגש את אוליביה, שכיום היא פסנתרנית מצליחה ומפורסמת ומאורסת לגבר אחר המשמש כסוכן האישי שלה, והוא מעולם לא השלים את כתיבת הרומן שלו.
רפאל, לאחר שהבין מה שקרה, מנסה לתקן את טעותו ולשחזר את מסלול חייו.
ביום שבו התעורר ביקום המקביל, מגלה רפאל שהוא מלמד ספרות בתיכון שבו למד, ומתגורר בדירת הרווקים שבה חי עם אוליביה טרם הצלחתו ושיפוץ הדירה.
זמן קצר לאחר מכן, כאשר הוא יוצא לרחוב, פליקס (בנג'מין לאוורן), חבר ילדותו מבית הספר מזהה אותו.
רפאל מסביר לו כי הגיע ליקום מקביל שבו אוליביה לא מכירה אותו, וזה מזלזל בו.
הוא ממשיך בהסבריו כי המעבר ליקום המקביל קשור ישירות לתורת היחסות של אלברט איינשטיין ולבסוף פליקס משתכנע.
בהמשך, רפאל נתקל באוליביה כאשר הייתה בדרכה לאירוע תרבות, והיא מעניקה לו את חתימתה.
הוא מגלה ממעריץ עובר אורח היכן היא תופיע ביום המחרת, ומסתנן למקום תוך שהוא מתחזה למלצר.
שם הוא מדבר עם אוליביה למספר דקות ומוביל אותה לתיכון שבו שניהם למדו.
בגלל השעה המאוחרת, הגיעה שעת סגירת ספריית בית הספר, והשניים נאלצו לברוח מן המקום בחשאי, כפי שקרה ביום בו הכירו ביקום הקודם שבו חיו.
ניסיונו של רפאל נכשל, וחברו פליקס מתחזה לסוכנו של רפאל, ומציג את רפאל בתור סופר צללים אשר מחבר ביוגרפיות.
באופן זה, פליקס מצליח לקבוע פגישה עבור רפאל עם אוליביה ומנהלה האישי.
בהגעת פליקס ורפאל לפגישה, הם מגלים שסוכנה של אוליביה הוא בעלה לעתיד.
אוליביה מתנגדת לכתיבת הביוגרפיה משום שסבורה שתהילתה אינה רבה מספיק לשם כך.
למזלו של רפאל, אוליביה היא בעלת אופי הפכפך ונוהגת לשנות את דעתה בעיתוי סופי.
לכן, הסכימה לכתיבת הביוגרפיה ורפאל נפגש עימה, אך במטרה לגרום לה להתאהב בו ולא כדי לכתוב על קורותיה.
רפאל נפגש עם סבתה של אוליביה, פסנתרנית עבר, החיה בדיור מוגן.
בחייו הקודמים, סבתה של אוליביה העניקה לרפאל את טבעת נישואיה כדי שיעבירה לאוליביה בהצעת הנישואין.
בהגיעו לדיור, הוא מגלה כי הקשישה אינה זוכרת את רפאל משום שהיא סובלת מאלצהיימר וכי היא עדיין עונדת את הטבעת אשר תישמר לנכדתה.
רפאל מנסה לחלץ ממנה פרטים נוספים על אוליביה, אך ללא הצלחה.
זמן מה לאחר מכן, בביקורו הבא בבית האבות, הוא מגלה שהקשישה מסרה את טבעתה לארוסה הנוכחי של אוליביה.
אוליביה דוחה את מפגשה הבא עם רפאל משום שמתכננת לנסוע לבית ילדותה למשך סוף השבוע, ומבקשת מרפאל שלא להצטרף.
בהמשך היא משנה את דעתה ומתירה לו להצטרף.
למרות השניים מתקרבים זה לזה במהלך אותם ימים, רפאל לא חזר ליקום ממנו בא.
לאחר מכן, רפאל משחזר שיחה ששמע מתלמידיו בתיכון אותם מלמד ספרות.
הם שוחחו על מחזהו של שייקספיר, בו אחת הדמויות הנשיות נרצחה.
הוא הבין כי עליו לכתוב מחדש את הרומן מימי התיכון שלא סיים לחבר מעולם, ולכתוב שהדמות הראשית הגברית נרצחה במקום זאת הנשית.
רפאל משנה את שם הרומן מ"זולטאן" ל"שאדו", על שם הדמות הנשית ששורדת, מגיש את העותק לאוליביה בערב הופעתה וממתין בחוץ.
בזמן שהיא קוראת את כתב-היד, מתחיל לרדת שלג כפי שקרה ביום הריב לפני המעבר ליקום המקביל.
אוליביה לא מסיימת לקרוא את הרומן עד לסופו, מאחר שהיא נקראת לעלות לבמה, וכשהיא מפסיקה לקרוא - השלג פוסק מלרדת.
רפאל מבין שאם החיים שלהם ישובו להיות כפי שהיו אז הקריירה של אוליביה תיהרס והיא תהיה שוב מורה פרטית לפסנתר.
במהלך ההופעה, הוא חודר אל חדר ההלבשה של אוליביה, ולוקח את העותק של הסיפור שלו ומשליך אותו לפח.
בטוח שנכשל, רפאל יוצא מאולם הקונצרטים.
להפתעתו, אוליביה יוצאת החוצה מיד אחריו, ומנשקת אותו.
פרנסואה סיביל היה מועמד לפרס השחקן הטוב ביותר בפסטיבל הסרטים של אלפ ד'ואז.
אהבה מריקוד ראשון הוא סרט קומדיה רומנטית משנת 2017 בבימויו של ריצ'רד לונקריין ולפי תסריט מאת ניק מורקרופט ומג לאונרד.
בסרט מככבים אימלדה סטונטון, טימותי ספול, סיליה אימרי, ג'ואנה לאמלי ודייוויד היימן.
ב-23 בפברואר 2018 יצא הסרט לאקרנים בממלכה המאוחדת.
כאשר ליידי סנדרה אבוט (אימלדה סטונטון) מגלה שמייק (ג'ון סשנס), בעלה זה שלושים וחמש שנה, בוגד בה עם חברתה פמלה (ג'וזי לורנס), היא מחפשת מקלט בלונדון אצל אחותה הגדולה אליזבת', המכונה ביף (סיליה אימרי).
סנדרה מרגישה כמו דג מחוץ למים לצדה של אחותה המשוחררת, המדברת גלויות, והיוצאת לדייטים באופן סדרתי, החיה בדירה שיכון של העירייה.
אבל ההבדל ביניהן זה בדיוק מה שסנדרה הייתה צריכה, באי רצון מופגן היא נותנת לביף לגרור אותה לחוג הריקודים שבה היא פוגשת את החברים של אחותה, צ'ארלי (טימותי ספול), ג'קי (ג'ואנה לאמלי) וטד (דייוויד היימן).
חבורה זאת של אנשים צבעוניים, אנרגטיים ומתריסים מראה לסנדרה שגירושים יכולים להיות התחלה של אהבה חדשה.
צ'ארלי מתגורר בסירה צרה העוגנת בנהר, לאחר שנאלץ למכור את ביתו כדי לשלם עבור דיור מוגן לאשתו לילי (שאן תומאס), החולה במחלת אלצהיימר.
הוא אומר לסנדרה שיום אחד הוא יחצה את התעלה בסירתו וייסע בתעלות צרפת.
חוג הריקודים מופיע ברחוב כדי לגייס כספים לצדקה.
מקדם של פסטיבל מחול איטלקי רואה סרטון של החבורה רוקדת ברשתות החברתיות ומזמין את כולם לפסטיבל ברומא ליומיים.
בזמן שסנדרה וצ'רלי מתקרבים, ביף מגלה שהיא גוססת מסרטן הריאה.
הקבוצה נוסעת לאיטליה ומופיעה בהצלחה, למרות שביף סובלת מכאבים ברורים.
סנדרה וצ'ארלי יוצאים לטייל ביחד והוא מספר לה על אשתו.
סנדרה אומרת שאינה רוצה להיות האישה האחרת, ומתרחקת.
למחרת בבוקר סנדרה מגלה שביף נפטרה במהלך הלילה.
כולם חוזרים הביתה וסנדרה מפזרת את האפר של ביף בבריכות המפסטד הית' שבהן הן שחו.
בעלה לשעבר של סנדרה נפגש איתה בטקס פיזור האפר ומשכנע אותה לחזור לחיות אתו כיוון שמערכת היחסים שלו עם פמלה התפרקה.
היא חוזרת לביתה הישן וממשיכה מהמקום שבו הפסיקה.
מכתב מצ'ארלי מגיע ואומר לה שאשתו נפטרה והוא נוסע לצרפת.
כשהבינה שהיא לא רוצה יותר את החיים עם מייק והגבלותיו, סנדרה עוזבת באמצע מסיבת יום ההולדת שלה ומצטרפת לצ'ארלי במסעו בסירה.
על הפקת הסרט הוכרז ב-2016 בפסטיבל הקולנוע בקאן, והצילומים החלו ב-31 באוקטובר 2016 בלונדון וברומא.
ההפקה הסתיימה ב-16 בדצמבר 2016. הסרט יצא לאקרנים בממלכה המאוחדת ב-23 בפברואר 2018. זכויות ההפצה בארצות הברית היו של חברת Roadside Attractions, והוא יצא לאקרנים באמריקה ב-30 במרץ 2018.
ב-20 באוקטובר 2017 פורסם שהסרט "אהבה מריקוד ראשון" יפתח את פסטיבל הסרטים של טורינו ה-35. הבמאי ריצ'רד לונקריין והשחקנים טימותי ספול וסיליה אימרי הציגו את הסרט (בשם "Ricomincio da me") בפסטיבל בטורינו ב-24 בנובמבר 2017. פסטיבל הסרטים של טורינו הוא השני בחשיבותו באיטליה אחרי פסטיבל הסרטים של ונציה.
הסרט הופץ באיטליה על ידי חברת CINEMA.
הקרנת הבכורה של הסרט בצפון אמריקה הייתה בפסטיבל הסרטים הבינלאומי של פאלם ספרינגס ב-6 בינואר 2018. הסרט הוקרן לקהל הרחב ב-15 בינואר.
בשנת 2021 הופק רימייק בצרפתית לסרט, בשם "Alors on danse" , על פי התסריט לסרט המקורי.
את הרימייק ביימה מישל לארוק, שאף גילמה את סנדרה.
"אהבה קצרה" הוא סינגל של מאיר בנאי מתוך אלבומו "וביניהם" שיצא לאור בשנת 1992.
השיר נכתב והולחן על ידי מאיר בנאי ועובד על ידי משה לוי.
במצעד השבועי צעד השיר 43 שבועות, מתוכם שלושה שבועות במקום הראשון.
הישג קרוב לזה של "הקיץ האחרון" (שצעד תשעה שבועות יותר משיר זה).
במצעד השנתי הגיע השיר למקום הראשון.
הגרסה של מאיר בנאי וארקדי דוכין
בשנת 1999 הקליטו מאיר בנאי וארקדי דוכין גרסת כיסוי לשיר למיני-אלבום המשותף שלהם "דומינו".
הם גם היו האחראים לעיבוד של השיר בגרסה זו.
במצעד השנתי הגיע השיר למקום ה-38.
בשנת 2004 הוציא הזמר הראל מויאל גרסת כיסוי של השיר במסגרת פרק האודישנים של התכנית "כוכב נולד" (עד היום מויאל שר את השיר בהופעות יחד עם שירו "סימנים").
אהבה למרחקים ארוכים הוא סרט דרמה רומנטית אמריקאי משנת 2015 בבימויו של ג'ורג' טילמן ג'ונייר ובהפקת אולפני המאה ה-20. הסרט מבוסס על הנובלה בעלת אותו השם של ניקולס ספארקס.
בסרט מככבים בריט רוברטסון, סקוט איסטווד, ג'ק יוסטון, אונה צ'פלין ואלן אלדה.
הסרט יצא לאקרנים ב-10 באפריל 2015.
רוכב השוורים לוק קולינס (סקוט איסטווד) פוגש את סופיה דאנקו (בריט רוברטסון), סטודנטית לאומנות, לאחר שהגיעה לצפות בהופעה שלו.
בדרך חזור מהדייט הראשון שלהם, הם נתקלים ברכב שנהגו איבד שליטה והתנגש בעצים ביער לצד הכביש.
הם עוצרים בצד, מוציאים את הנהג – אדם זקן שמבקש מסופיה להוציא גם את ארגז המכתבים שלידו – מהרכב ולוקחים אותו לבית החולים.
כאשר סופיה באה לבקר בבית החולים את איירה לווינסון (אלן אלדה) בן ה-91 אותו עזרה להציל, הוא מסביר לה על המכתבים וסופיה מציעה לאיירה שהיא תקריא לו אותם.
המכתבים מתגלים כמכתבים שאיירה הצעיר (ג'ק יוסטון) כתב לאשתו לעתיד רות (אונה צ'פלין).
הם מספרים על איירה ורות שנפגשו והתאהבו בשנת 1940. רות אומרת לאיירה שהיא רוצה משפחה גדולה, איירה מציע לה נישואים זמן קצר לפני שהוא יוצא להילחם במלחמת העולם השנייה.
במלחמה איירה נפצע ולאחר מכן מתברר שהוא לא יוכל להוליד ילדים.
עם הידיעה הקשה הזו איירה מנסה להתרחק מרות אך לבסוף היא אומרת לו שהיא רוצה להתחתן איתו אף על פי שהיא יודעת מה תהיינה ההשלכות, הם גרים ביחד וכדי להחיות את הבית הריק הם מקשטים אותו בהרבה יצירות אומנות שרות מאוד אוהבת.
ובחזרה לימינו, איירה משתחרר מבית החולים וסופיה ממשיכה לבקר אותו בבית האבות.
לוק ממשיך להשתתף בתחרויות רכיבת שוורים.
הם הולכים ביחד לתערוכת אמנות, לוק משתעמם ואז הם מבינים כמה שונים העולמות בהם הם חיים.
לוק אומר לסופיה שהוא לא חושב שהקשר ביניהם יחזיק מעמד.
סופיה הולכת לבקר את איירה בשביל לקבל עצה איך להמשיך והלה מספר לה איך רות גרמה לקשר ביניהם להמשיך.
הוא נזכר איך לאחר שרות הבינה שלא יהיו לה ילדים משלה היא הפכה למורה בבית ספר ונקשרה לתלמיד צעיר בשם דניאל מקדונלד.
לאחר שרות הבינה שדניאל גר בבית של אחיו ואשתו שמזניחים אותו, היא ניסתה לאמץ אותו אך אחיו האפוטרופוס לא הרשה בכך.
לוק ממשיך ברכיבת השוורים, הוא נפצע ומפונה לבית החולים.
הרופאים מייעצים לו להפסיק לרכב, סופיה מבקשת ממנו גם היא להפסיק לרכב ואומרת לו שהיא בחרה בו על פני טיסה לניו יורק שהייתה מקדמת את הקריירה שלה.
לוק מסרב להפסיק את הרכיבה ואומר שהיא כל עולמו ובעקבות הוויכוח הוא וסופיה נפרדים.
כאשר סופיה הולכת להתנחם אצל איירה הוא מספר לה איך רות נפרדה ממנו לאחר שהיא לא הייתה מסוגלת להמשיך לחיות בלי ילדים, ואיך לאחר מכן היא חזרה משום שלא הייתה מסוגלת לחיות בלי איירה.
הוא מספר לה איך שנים לאחר מכן בגיל שמונים הוא התעורר וגילה שרות לא התעוררה ביחד איתו ומתה בשנתה.
לילה אחד מגיעה אישה לביתו של איירה, היא מזדהה כאשתו של דניאל מקדונלד ומספרת לו שדניאל, שבינתיים נהיה פרופסור לפיזיקה ואסטרונומיה, מת.
היא נותנת לו ציור דיוקן של רות שדניאל צייר, ועל גב הציור נכתב "המורה של כיתה ג' רות לווינסון אמרה לי שכשאגדל אוכל להיות מה שאני רוצה".
זמן מה לאחר מכן סופיה מקבלת הודעה שאיירה נפטר ושהיא מוזמנת למכירה פומבית בה ימכרו יצירות האומנות שהיו בביתו של איירה.
סופיה מגיעה למכירה והתמונה הראשונה העומדת למכירה היא תמונת הדיוקן של רות שדניאל צייר.
המכירה מתחילה ואף אחד לא רוצה לקנות את התמונה.
לוק שהגיע גם הוא למכירה קונה את התמונה.
סופיה שואלת אותו מה עושה במכירה והוא אומר לה שאיירה הזמין גם אותו ושהוא הפסיק את רכיבת השוורים כיוון שהוא לא יכול להמשיך את החיים בלעדיה.
לפתע לוק נקרא לאולם המכירה ושם מוכרז שאיירה קבע בצוואתו שמי שיקנה את ציור הדיוקן של רות יקבל במתנה את כל שאר היצירות שערכם הוא מיליוני דולרים.
שנה לאחר מכן, לוק וסופיה שכבר נשואים בונים מוזיאון לזכרם של איירה ורות עם כל היצירות שהיו אצלם בבית.
לוק לוקח את סופיה למקום בו איירה ורות נהגו לחגוג את יום הנישואים שלהם.
הם מתיישבים תחת אותו עץ שאיירה ורות נהגו לשבת תחתיו וקוראים ביחד את מכתביו של איירה.
שלב הצילומים החל ב-16 ביוני 2014, בוילמינגטון ובוינסטון סיילם שבקרוליינה הצפונית.
ב-28 ביולי החלו הצילומים בג'קסונוויל, שם צילמו סצנת רודיאו גדולה.
ה-PBR (Professional Bull Riders ) היו היועצים והמפיקים הטכניים של כל אירועי הרכיבה בסרט ורוכבי הארגון ביימו את סקוט בסצנות הרכיבה בסרט.
הסרט יצא לאקרנים ב-10 באפריל 2015. ב-14 ביולי 2015 יצא הסרט ל-DVD ולבלו ריי.
בשבוע הראשון ליציאתו הכניס הסרט 13,019,686 דולר.
הסרט הכניס 37,446,117 דולר באמריקה הצפונית ובשאר העולם הוא הכניס 25,498,698 דולר.
באתר Rotten Tomatoes קיבל הסרט דירוג מבקרים של 31% על סמך 124 ביקורות עם ממוצע משוקלל של 4.37/10. באתר Metacritic קיבל הסרט דירוג של 31 מתוך מאה על סמך 30 מבקרים, דבר המצביע בדרך כלל על ביקורת שלילית.
בחברת הסקרים CinemaScore קיבל הסרט דירוג "A".
+ שנה טקס קטגוריה המועמד תוצאה 2015 פרסי בחירת הנוער 2015 סרט דרמה אהבה למרחקים ארוכים שחקן בסרט דרמה סקוט איסטווד שחקנית בסרט דרמה בריט רוברטסון פריצת השנה - שחקן/שחקנית סקוט איסטווד 2016 People's Choice Awards Favorite Dramatic Movie אהבה למרחקים ארוכים
אהבה נטולת מידה הוא שמו של סרט רוסי, קומדיה מלודרמטית בבימויה של מריה שלוגינה ובהפקת אולפני גורקי.
בסרט מככבים סבטלנה חודצ'נקובה, מקסים לגשקין ואיוואן קולסניקוב.
יציאתו לאקרנים מתוכננת ל-22 באוקטובר 2020.
מאשה שרה ורוקדת על הבמה כליווי לכוכב מוסקבאי.
עם זאת, היא כבר מעל גיל שלושים והמפיק רומז שהחזה כבר לא עובר "סטנדרטים מקצועיים".
היא מחליטה לתקן את המצב, אך לשם כך היא צריכה ללכת עם החבר לשעבר לרגלי אלברוס.
באתר הבריאות מחכה לה מפגש בלתי צפוי ואפשרויות חיים חדשות לחלוטין.
דמיטרי אסטרחן - מנהל מרפאה
יוליה אוג - מנהלת בית הבראה
אהבה של גבר לאישה סרט קולנוע אמריקאי מסוגת דרמה רומנטית משנת 1994 בבימויו של לואיס מנדוקי, עם מג ראיין ואנדי גרסיה בתפקידים הראשיים.
העלילה עוסקת במשפחה שבה האם היא אלכוהוליסטית ובבעל שמנסה לעזור לה.
מג ראיין הייתה מועמדת לפרס גילדת שחקני המסך לשחקנית הטובה היותר בתפקיד ראשי.
שם הסרט נלקח מהשיר "When a Man Loves a Woman" שמושר בתחילת הסרט בפי פרסי סלדג'.
משפחה גרין גרה בסן פרנסיסקו.
האם אליס (מג ראיין) היא יועצת חינוכית.
האב מייקל (אנדי גרסיה) הוא טייס בחברה מסחרית ונעדר הרבה לרגל עבודתו.
ג'ס בת העשר (טינה מג'ורינו) היא בתה של אליס מנישואים קודמים.
הבת המשותפת קייסי (מיי ויטמן) היא בת ארבע.
ההורים העסוקים נעזרים במטפלת איימי (לורן טום).
אליס היא אלכוהוליסטית מגיל צעיר אבל מצליחה עד עתה להסתיר זאת.
היא מסתירה בקבוקי שתייה במקומות מסתר בדירה.
גם בבית הספר מבחינים בירידה בתפקודה.
מייקל מנסה לעזור לה והם טסים לחופשה במקסיקו כשאימו של אליס (אלן בורסטין) ואביו, שומרים על הילדות.
אבל גם זה לא עוזר.
יום אחד אליס צועקת על איימי ומגרשת אותה.
היא מתחילה לשתות וסוטרת לג'ס שמעירה לה.
לאחר זאת היא מתמוטטת במקלחת ונלקחת לאשפוז.
מייקל מתקשה לתפקד בבית ומבקש מאיימי לחזור.
בגלל היעדרויות מהעבודה יש עליו סכנת פיטורים.
בינתיים אליס מתאוששת באשפוז ומתחברת לקבוצת האלכוהוליסטים בטיפול ובמיוחד לגארי (פיליפ סימור הופמן) שמבקר בביתם לאחר האשפוז לחוסר שביעות רצונו של מייקל.
גם בעבודה היא לא מסתדרת וסדק נפער ביחסים בין בני הזוג.
גם ביקור אצל יועצת זוגיות לא מועיל.
מייקל מחליט לעזוב את הבית אבל משתתף בישיבות של בני זוג של אלכוהוליסטים וזה מחזק אותו נפשית.
מייקל מקבל הוראה לעבור לדנבר ואליס לא מתנגדת.
במוסד חוגגת אליס 180 יום ללא שתייה.
היא נושאת נאום ומספרת לכולם על ההיסטוריה שלה, כולם מזילים דמעות ומייקל יוצא מהקהל והם מתנשקים בתקווה לעתיד טוב יותר.
שם השחקן/ית שם הדמות הערותמג ראייןאליס גריןאם אלכוהוליסטתאנדי גרסיהמייקל גריןטייס, בעלה של אליסלורן טוםאיימיעוזרת במשפחת גריןטינ מג'ורינוג'ס גריןבתה של אליסמיי ויטמןקייסי גריןבתם של אליס ומייקלאלן בורסטיןאמיליאמא של מייקלפיליפ סימור הופמןגאריאלכוהוליסט
אהבה מנצחת (בספרדית: Triunfo del amor) היא טלנובלה מקסיקנית בכיכובם של ויקטוריה רופו, ויליאם לוי ומאייטה פרוני.
ויקטוריה, אחת ממעצבות האופנה המצליחות במקסיקו, גרה באחוזה מפוארת עם אוסוולדו בעלה, בנו מנישואיו הראשונים, מקסימיליאנו, ובתם המשותפת פרננדה.
ויקטוריה היא כעת אישה עשירה ומפורסמת, אך הדרך למעלה לא הייתה פשוטה.
בצעירותה, ויקטוריה עבדה כמשרתת בביתם של ברנרדה ובנה חואן פבלו.
לאחר רומן קצר, ויקטוריה הרתה לחואן פבלו, אך לא הספיקה לבשר לו את הבשורה בטרם נסע ללימודיו.
היא פנתה לברנרדה לעזרה, אך זו גירשה אותה מהבית בבושת פנים.
ויקטוריה ילדה את בתה מריה, אך שלוש שנים מאוחר יותר, ברנרדה דאגה לקחת את מריה מוויקטוריה ולשלוח אותה לבית יתומים.
לוויקטוריה מעולם לא נודע מה עלה בגורל בתה והיא נשבעה למצוא אותה.
עשרים שנה חולפות ואישה יפה וצעירה בשם מריה מגיעה לבית האופנה של ויקטוריה ומתקבלת לעבודה כדוגמנית.
ויקטוריה מתנכלת למריה מהרגע הראשון, כיוון שהיא משוכנעת שבעלה מחזר אחר הדוגמנית הצעירה.
היא אינה יודעת שלמעשה המחזר של מריה הוא לא אחר מאשר מקסימיליאנו, בנה החורג של ויקטוריה.
מריה ומקסימיליאנו מתאהבים ולאחר זמן לא רב, מריה מגלה שהיא בהריון.
לפני שהיא מספיקה לגלות זאת למקסימיליאנו, הוא מתוודה בפניה שהיה מאורס כל העת לחימנה, שמצפה ממנו לילד.
מריה הנבגדת מחליטה לשמור את דבר הריונה בסוד, אך חייה רק הולכים ומסתבכים.
ויקטוריה מגלה שהיה קשר רומנטי בין מקסימיליאנו למריה ומפטרת אותה, כשהיא חוזרת על סיפור חייה שלה, מבלי לחשוד שהיא זורקת לרחוב את בתה האבודה.
הטלנובלה "אהבה מנצחת", בכיכובם של אהוב הנשים ויליאם לוי ומאיטה פרוני, היא חידוש מצליח לטלנובלות "קריסטל" ו-"הזכות לאהוב", ששודרו בעבר בישראל.
בטלנובלה גם מככבים השחקנים האהובים אוסוולדו ריוס וויקטוריה רופו, שגילמו זוג נאהבים בטלנובלה "חבקי אותי חזק".
ויקטוריה (ויקטוריה רופו) – ויקטוריה היא אישה נאה וחזקה, שהפכה לאשת עסקים מצליחה בזכות הכישרון והנחישות שלה.
ויקטוריה למדה ועבדה בחריצות כל חייה, וכעת, כשהגיעה לפסגת שאיפותיה, נותרה רק משאלת לב אחת שלא הצליחה להגשים - למצוא את בתה.
לוויקטוריה יש סוד שאותו איש אינו יודע - כשהייתה צעירה היא ילדה תינוקת שנלקחה ממנה ונשלחה לבית יתומים.
הפרידה מבתה הקשיחה את ליבה של ויקטוריה והיא מצטיירת לעיתים כאישה שחצנית ואכזרית.
ויקטוריה הזניחה את משפחתה לטובת העסק שלה ולכן איבדה את המעורבות בחיי ילדיה ואת נאמנותו של בעלה.
ברנרדה (דניאלה רומו) – ברנרדה היא אישה מכובדת ואלגנטית שמעמידה פני דתייה אדוקה וטובת לב.
למעשה, היא פנאטית קיצונית שמאמינה שיש לה את הזכות והחובה להעניש את חוטאי העולם.
איש בסביבתה אינו יודע שהיא בעצמה ביצעה את הפשע החמור מכולם - רצח.
בנה של ברנרדה, חואן פבלו, בטוח שהיא קדושה והיא משתמשת בחולשה שלו כלפיה כדי לתמרן אותו.
היא זו שכיוונה אותו למסלול הכמורה, כדי לנסוך שלווה בנפשה המעורערת.
לצערה, פשעי העבר שלה חוזרים לרדוף אותה.
מריה (מאיטה פרוני) – מריה היא בחורה צעירה, יפהפייה וטובת לב.
אין לה משפחה והיא חושבת שהוריה נטשו אותה בילדותה ושלחו אותה לבית יתומים.
מריה מתגוררת עם נטי ולינדה, שתי חברותיה הטובות, שאותן היא אוהבת כאילו היו אחיותיה.
היא מעריצה את הבוסית שלה, ויקטוריה, אבל אינה מצליחה להבין מדוע היא כל כך קשוחה אליה.
איש אינו יודע, אבל ויקטוריה היא בעצם אימה הביולוגית של מריה.
מריה מאוהבת במקסימיליאנו, בנה החורג של ויקטוריה, והיא נכנסת להריון ממנו.
כשהיא תגלה שמקסימיליאנו אינו מי שחשבה, מריה תיאלץ לקבל החלטות קשות.
מקסימיליאנו (ויליאם לוי) – מקסימיליאנו, בנו של אוסוולדו, הוא גבר מושך, יצירתי ואחראי, שעובד אצל אימו החורגת ויקטוריה.
נשים נופלות לרגליו ללא כל מאמץ מצידו, ולכן הוא מופתע כשמריה דוחה את חיזוריו העיקשים ולא הולכת שבי אחריו.
מקסימיליאנו מאוהב בה קשות, אך ארוסתו חימנה מכריחה אותו להינשא לה בטענה שהיא מצפה ממנו לילד.
מקסימליאנו נופל למלכודת הזו, מבלי לדעת שהילד בכלל לא שלו
חואן פבלו (דייגו אוליברה) – הוא כומר במקצועו.
הוא חש שליחות אמיתית בתפקידו, נאבק כדי להגן על החלשים והנזקקים ועובד מסביב לשעון למען הקהילה שלו.
בצעירותו חואן פבלו בילה לילה מלא תשוקה עם ויקטוריה, אך הוא החליט לדבוק בדרך הכמורה שהתוותה לו אימו ולכן עזב אותה ונסע ללימודיו.
חואן פבלו אינו יודע שבאותו הלילה ויקטוריה נכנסה ממנו להריון, וכשהוא יגלה זאת, הוא יעשה כל מאמץ אפשרי כדי למצוא את בתם האובדת.
אוסבולדו (אוסוולדו ריוס) – אוסוולדו הוא שחקן חתיך ומוכשר שנשוי לוויקטוריה, ולהם בת משותפת בשם פר.
יש לו ילד נוסף מנישואיו הראשונים - מקסימיליאנו.
אוסוולדו לא גילה לאיש שאשתו הראשונה לא מתה כפי שכולם חושבים, אלא נכנסה לכלא לאחר שביצעה רצח.
ויקטוריה הזניחה את אוסוולדו לטובת הקריירה שלה והוא התחיל לנהל רומן מהצד עם לינדה.
כשויקטוריה תגלה על הבגידה שלו, נישואיהם יעמדו בסכנה, אך תאונה בלתי צפויה תקשור אותם יחד
גיירמו ( גיירמו גרסיה קנטו) – גיירמו הוא שחקן מתוסכל, זדוני ומרושע.
הוא מקנא מאוד באוסוולדו: לדעתו, הוא גזל ממנו הכול - מקריירה מזהירה ועד ויקטוריה.
גיירמו מוכן לעשות כל דבר כדי להרוס את חייו של אוסוולדו.
הוא מנהל רומן עם חימנה, ארוסתו של מקסימיליאנו, ואף מכניס אותה להריון.
אבל התינוק שבדרך אינו מעניין אותו כלל - הוא רק מנצל את ההזדמנות כדי לאמלל את חיי בנו של אוסוולדו.
אוסוולדו לעומתו רואה בגיירמו חבר, והוא בוטח בו עד כדי כך שהוא מסכים להכניס אותו כשותפו העסקי.
קרוס (פבלו מונטרו) – קרוס הוא בחור כפרי, פשוט וצנוע.
הוא מתחיל לעבוד באחוזה של ויקטוריה כמשרת ומתאהב נואשות בבתה של ויקטוריה, פר.
אף על פי שפר חושבת שהוא גבר מושך ונעים הליכות, היא מסתכלת עליו מגבוה ומתחצפת אליו בגלל מעמדו הנמוך.
כשהיא תהפוך למשותקת, קרוס יהיה זה שיטפל בה במסירות, יוציא אותה מהדיכאון ויחשוף בפניה עולם שלא הכירה קודם לכן.
חימנה (דומיניקה פאלטה) – חימנה היא הדוגמנית הראשית בעסק של ויקטוריה.
היא בחורה יהירה, מניפולטיבית, קנאית ורכושנית.
מערכת היחסים שלה ושל מקסימיליאנו עלתה על שרטון והוא שוקל להיפרד ממנה.
בעצתה של ויקטוריה, חימנה מחליטה לקחת פסק זמן ולנסוע לחופשה ושם היא פוגשת את גיירמו ומתחילה לנהל איתו רומן.
גיירמו מתמרן את חימנה כמו בובה על חוטים ומכניס אותה להריון וכל זאת כדי לפגוע באוסוולדו.
לאחר סיבוכים קשים בהריונה, חימנה תלך ותאבד את שפיות דעתה.
מילגרוס (כרמן סלינס) – מילגרוס היא אישה שמחה וטובת לב.
היא מאמינה שהאהבה היא הדבר החשוב ביותר בחיים והיא עוזרת לכל הסובבים אותה למצוא בני זוג.
כולם רואים במילגרוס את היועצת המושלמת לענייני אהבה, אבל דווקא את מי שמוצא חן בעיניה - נפוליאון, חבר לעבודה של בנה, היא אינה מצליחה להשיג מכיוון שהוא ביישן מדי.
מילגרוס קוראת בקלפי טארוט, כותבת הורוסקופ, מבשלת מצוין ואוהבת מאוד כדורגל.
היא מגלה שבת זוגו של בנה, לינדה, בוגדת בו וזה גורם לה לתסכול רב.
אהבה ממבט שני הוא סרט ישראלי משנת 1998 בבימויה של מיכל בת-אדם עם מיכל זוארץ ואלון אבוטבול בתפקידים הראשיים.
הסרט הופק על ידי רשות השידור, קרן הקולנוע הישראלי וקרן יהושע רבינוביץ לאמנויות תל אביב, הוא היה מועמד ל-5 פרסי אופיר.
נינה היא צלמת צעירה הגרה עם סבה.
יום אחד היא מצלמת תמונה במהלך אירוע רחוב המושך את תשומת ליבה.
היא מגלה עניין באיש המופיע בתמונה שלא הבחינה בקיומו בעת שצילמה את התמונה.
אז, היא מתחילה לחפש אותו באופן אובססיבי, אף על פי שאינה מכירה אותו ואינה יודעת עליו דבר, והיא יודעת כי הוא האחד שאליו היא כמהה.
שם השחקן/ית שם הדמות מיכל זוארץ נינה יוסי ידין אולק אלון אבוטבול דן
עוד משחקים בסרט: נתן כוגן, יגאל שדה, דבורה ברטונוב, סמי הורי, רות גלר, דוידה קרול, חיים בנאי וגיא לואל.
מבקר הקולנוע אורי קליין תיאר את הסרט כך "למרות שהסרט מתרחש במציאות מקומות עכשווית יש בו משהו ישן מישראל אחרת, מוקדמת הרבה יותר, שבה נשים צעירות התגוררו אצל קשישים ונענו לפנטזיות הרומנטיות האלמנטריות ביותר".
אהבה מקרית הוא סרט קולנוע אמריקאי מסוגת דרמה רומנטית משנת 1999 בבימויו של סידני פולאק, עם האריסון פורד וקריסטין סקוט-תומאס בתפקידים הראשיים.
התסריט מבוסס על רומן באותו שם מאת וורן אדלר משנת 1984.
העלילה היא על שוטר וחברת הקונגרס של ארצות הברית שנפגשים באופן מקרי לאחר שמתגלה להם שבני זוגם ניהלו רומן מחוץ לנישואים ונהרגו בתאונת מטוס בדרך לבילוי משותף.
סרג'נט ויליאם "דאץ'" ון דן ברוק (האריסון פורד) הוא שוטר במשטרת וושינגטון.
אשתו פייטון סוזנה תומפסון היא מעצבת אופנה בחנות "פיפת' אווניו" בוושינגטון.
היא מודיעה לו על טיסה דחופה למיאמי בגלל בעיה שהתגלתה שם בקטלוג לפני התצוגה הבאה.
קיי צ'נדלר (קריסטין סקוט-תומאס) היא חברת הקונגרס של ארצות הברית מניו המפשייר.
היא נמצאת במסע בחירות לריצה שנייה לקונגרס בעזרת אנשיה קרל ברומן (סידני פולאק) וטרומן טריינור (ריצ'רד ג'נקינס).
בעלה קולין (פיטר קויוטי) הוא עורך דין.
יש להם בת בוגרת, ג'סיקה קייט מארה) שנשארה ללמוד בניו המפשייר.
קולין מודיע לקיי כי עליו לטוס לניו יורק לשם עסקים.
בתקשורת מתפרסם כי מטוס בואינג 300–737 שהיה בטיסה למיאמי נפל לים מיד לאחר ההמראה ואין ניצולים.
דאץ' מנסה לברר ונאמר לו שאשתו אינה ברשימת הנוסעים.
הוא מברר גם בחנות ושם לא יודעים דבר על טיסתה למיאמי.
הוא מסיק מיד שהיא נסעה בשם בדוי.
לאחר שהוא מזהה אותה מתברר שישבה ביחד עם קולין צ'נדלר תחת שמו.
קיי מתבשרת שבעלה ברשימת הנספים למרות שאמר לה שהוא טס לניו יורק.
דאץ' נפגש עם קיי אך היא מקבלת אותו בקרירות כי פרסום העובדה שבעלה בגד בה עם אשתו של דאץ' ישפיע לרעה על מערכת הבחירות שלה וגם על בתה ג'סיקה.
דאץ' טס למיאמי לראות את המלון שהם התכוננו לבלות.
קיי משנה את דעתה ומגיעה גם היא למיאמי ומתחיל רומן ביניהם.
בחזרה לוושינטון, מסע הבחירות מתקדם והקשר בין שניהם מתהדק למרות שמישהו צילם אותם ביחד במיאמי והפיץ זאת.
ברומן וטריינור ממליצים לה להמשיך במסע גיוס תרומות למערכת הבחירות שלה.
דאץ' מזמין אותה לבקתת הנופש שלו ליד מפרץ צ'ספיק ושם הם מקיימים יחסים.
דאץ' מסתבך בקטטה עם חשוד ומושעה זמנית.
שניהם מגלים באופן שונה את דירת הפגישות של בני זוגם הבוגדים.
בצאתם משם נורה דאץ' על ידי החשוד ונפצע ברגלו.
הוא מאושפז וקיי מבקרת אותו.
לתקשורת היא מודיעה שהם רק ידידים.
קיי מפסידה בבחירות ומחליטה לחזור לניו המפשייר.
בנמל התעופה הם נפגשים, מתחבקים ומחליטים לשמור על קשר.
שם השחקן/יתשם הדמותהערותהאריסון פורד"דאץ'" ון דן ברוקשוטרקריסטין סקוט-תומאסקיי צ'נדלרחברת קונגרססוזנה תומפסוןפייטון ון דן ברוקאשתו של דאץ'פיטר קויוטיקולין צ'נדלרבעלה של קייקייט מארהג'סיקה צ'נדלרבתה של קייסידני פולאקקרל ברומןיחצ"ן בחירותריצ'רד ג'נקינסטרומן טריינוריחצ"ן בחירותצ'ארלס דאטוןאלסישוטר
אהבה למבוגרים בלבד הוא סרט קולנוע אמריקאי מסוגת דרמה רומנטית משנת 1965 בבימויו של וינסנט מינלי, עם אליזבת טיילור, ריצ'רד ברטון ואווה מארי סיינט בתפקידים הראשיים.
העלילה היא על מנהל בית ספר דתי בעל משפחה, המתאהב בציירת אתאיסטית, אם יחידנית, המנהלת סגנון חיים מתירני.
גם ברטון וטיילור ניהלו ביניהם רומן מחוץ לנישואין.
הם נישאו זמן קצר לפני תחילת צילומי הסרט.
בתפקיד הילד משחק מורגן מייסון, בנו של ג'יימס מייסון.
כל הפרסים היו על הפסקול ועל שיר הנושא של הסרט "צל חיוכך" ("The Shadow of Your Smile") שמנגינתו שחוברה על ידי ג'וני מנדל נשמעת לאורך כל הסרט ומושרת בסופו למילים של פול פרנסיס ובסטר .
פרס אוסקר לשיר המקורי הטוב ביותר.
מועמדות לפרס גלובוס הזהב לפסקול הטוב ביותר
מועמדות לפרס גלובוס הזהב לשיר המקורי הטוב ביותר
פרס גראמי לפסקול הטוב ביותר למדיה חזותית
מקום 77 ברשימת מאה שנים...
לורה ריינולדס (אליזבת טיילור) היא אם יחידנית הגרה עם בנה דני (מורגן מייסון) בבקתה על חוף הים ליד מנטריי בקליפורניה.
היא מתפרנסת בקושי מציור ומנהלת אורח חיים מתירני עם גברים הגרים בקומונת אמנים סמוכה ובהם קוס אריקסון (צ'ארלס ברונסון) המפסל אותה בעירום.
היא מציירת בעיקר ציפורים ובהן את החופית שהיא מטפלת בה לאחר ששברה כנף.
דני מתחנך בבקתה על ידי אמו ומבצע עבירות כמו הטרדה של ילדה וירי על צבי.
השופט תומפסון (טורין תומפסון) נותן ללורה אפשרות או לשלחו למוסד לעבריינים קטינים או להעבירו לפנימייה של בית ספר דתי.
היא בוחרת מחוסר ברירה באפשרות השנייה אף על פי שהיא אתאיסטית.
בית הספר שייך לכנסייה האפיסקופלית ובראשו עומד הכומר ד"ר אדוארד יואיט.
יואיט נשוי 22 שנים לקלייר (אווה מארי סיינט) העובדת בבית הספר הזה כמורה בכירה ולהם שני בנים בוגרים.
בפגישה הראשונה נדהם יואיט מיופייה של לורה ומשהו מהעקרונות הדתיים שלו מתחיל להתערער.
דני נקלט בבית הספר ויואיט וקלייר נוכחים כי קבל חינוך טוב בספרות ובידע כללי.
יואיט מתחיל לבקר את לורה בבקתה שלה ואט אט מתפתחת ביניהם רומן אהבה.
לורה מרגישה שיואיט מתייחס אליה כאדם ולא כיצור לסיפוק תאווה כמו כל הגברים האחרים.
יואיט מספר לאשתו שהוא מוסע לארבעה ימים לגיוס תרומות בסן פרנסיסקו בעוד שהוא מבלה את הימים האלה עם לורה בבקתה על חוף הים.
הרומן הזה לא נעלם מעיניו של וורד הנדריקס (רוברט וובר) שהיה בעבר מאהבה של לורה ותמך בה כספית בלימודי הציור תמורת הפיכתה לפילגשו.
וורד נמצא בחבר הנאמנים של בית הספר ובישיבה סוערת הוא מטיח ביואיט שהוא מושפע מלורה ריינולדס.
הסוד התגלה וקלייר מטיחה אשמות בפני בעלה.
יואיט נפגש עם לורה ואומר לה כי גילה את סוד אהבתם לקלייר.
ולורה כועסת עליו ובורחת והוא רודף אחריה ומתעמת עם קוס.
לורה מוזמנת לטקס סיום שנת הלימודים בו נואם יואיט ומגלה לקהל כי התפטר מתפקידו.
הוא מתבונן בלורה ללא מילים והיא חוזרת לבקתה.
יואיט נפרד מקלייר בכוונה למצוא עבודה ככומר במקום אחר.
בדרך הוא עוצר על הצוק ומתבונן בלורה.
היא מבחינה בו ובטוחה שיבוא לקראתה אבל הוא עוזב את המקום.
שם השחקן/יתשם הדמותהערותאליזבת טיילורלורה ריינולדסציירתריצ'רד ברטוןד"ר אדוארד יואיטמנהל בית ספראווה מארי סיינטקלייר יואיטצ'ארלס ברונסוןקוס אריקסוןפסלמורגן מייסוןדני ריינולדסרוברט ווברוורד הנדריקסטורין טאצ'רהשופט תומפסון
אהבה ממבט ראשון הוא סרט אמריקאי משנת 2023 מסוגת דרמה רומנטית מהבמאית ונסה קסוויל והתסריטאית קייטי לאבג'וי, המבוסס על הרומן "ההסתברות הסטטיסטית לאהבה ממבט ראשון" ("The Statistical Probability of Love at First Sight") שנכתב ב-2011 מאת הסופרת האמריקאית, ג'ניפר אי.